बुधवार नीलामी उत्सव में दिखा आमजन का उत्साह,

155 आवासीय सम्पत्तियों की हुई ई-नीलामी—

आवासन मण्डल को होगी करीब 35.01 की आय

जयपुर, 26 जून। अपने घर का सपना संजोने वाले लोगों को राजस्थान आवासन मण्डल की ओर से बेहतरीन सौगात दी गई है। समाज के हर वर्ग की आर्थिक स्थिति को देखते हुए आवासन मण्डल की ओर से शुरू किए गए बुधवार नीलामी उत्सव को लेकर आमजन में काफी उत्साह देखने को मिला। 155 आवासीय सम्पत्ति की ई-नीलामी राजस्थान आवासन मण्डल की ओर से 26 जून 2024 को आयोजित किए गए बुधवार नीलामी उत्सव में कुल 155 आवासीय सम्पत्तियों का निस्तारण किया गया। जिसके तहत जयपुर वृत्त प्रथम में 54, जयपुर वृत्त द्वितीय में 4, जोधपुर वृत्त प्रथम में 71, जोधपुर वृत्त द्वितीय में 4, कोटा वृत्त में 5, उदयपुर वृत्त में 10 और अलवर वृत्त में 7 आवासीय सम्पत्तियां शामिल हैं। मण्डल को होगी 35.01 करोड़ रुपए की आय बुधवार नीलामी उत्सव में ई-नीलामी के तहत कुल 155 आवासीय सम्पत्तियों के निस्तारण से आवासन मण्डल को कुल 35.01 करोड़ रुपए की आय होगी। जिसके तहत जयपुर वृत्त प्रथम से 18.96 करोड़, जयपुर वृत्त द्वितीय से 54.90 लाख, जोधपुर वृत्त प्रथम से 9.31 करोड़, जोधपुर वृत्त द्वितीय से 42.94 लाख, कोटा वृत्त में 56.90 लाख, उदयपुर वृत्त में 1.86 करोड़ और अलवर वृत्त से 3.31 करोड़ की आय आवासन मण्डल को होगी।

हर व्यक्ति को अपना घर देने के संकल्पित-

आयुक्त आवासन आयुक्त श्री इंद्रजीत सिंह ने कहा कि प्रदेश में मुख्यमंत्री भजनलाल शर्मा के नेतृत्व में हर व्यक्ति को अपना घर देने का संकल्प पूरा करने के लिए आवासन मंडल तत्पर है। जिसकी बानगी बुधवार नीलामी उत्सव में भी देखने को मिला है। उन्होंने कहा कि आने वाले समय में भी आवासन मण्डल की ओर से इसी तरह की योजनाओं के जरिये आमजन को ज्यादा से ज्यादा संख्या में अपने घर का सपना पूरा करने का मौका आवासन मंडल की ओर से दिया जाएगा।

—————

कुणाल/रवीन्द्र